20 April: Laat jou getuienis groei. - Jan van der Watt - www.bybelkennis.co.za
by Mitch Kalp · Published 20/04/2017 · Updated 28/03/2017
Luk 24:28-53 (fokus 24:36-49)
Goudvisse is baie aanpasbare diere. As jy ŉ goudvissie in ŉ klein bakkie sit word dit ŉ paar sentimeter lank. Daai selfde vissie kan in ŉ reus van ŉ vis verander in ŉ groter dam. Jy moet dit net ruimte gee.
Die Here gee sy dissipels ruimte – soveel as wat hulle wil hê. In 24:47 het Hy die hele wêreld se grense vir hulle afgebreek. Geen grenspos, doeanebeampte, berg of kloof moet hulle terughou nie. Die wêreld lê oop voor hulle… om te gaan verkondig!
Jou getuienis gaan ook net so groot wees soos die ruimte wat jy jouself gee. As jy kies om jou getuienis in die privaatheid van jou lewe toe te sluit sal jou getuienis-vissie maar klein wees. Die Here wil jou eerder in die “oseaan” loslaat waar daar nie grense is nie. En die goeie nuus is: ŉ mens hoef nie op reis te gaan om die “oseaan” te gaan soek nie. Dit is rondom jou – daar waar jy op die oomblik is. ŉ Mens moet net jou getuienis toelaat om daar “vry te swem”. God sal sorg dat dit groot word.
Laaste 365 Dae: 364,397